|  |
| --- |
|  |

**ПРЕДМЕТ: Додатна појашњења и измене конкурсне документације у вези са припремањем понуде за јавну набавку број 4057/2014**

Поштовани,

На основу члана 63. став 1. и став 3. Закона о јавним набавкама ("Сл.гласник РС" број 124/2012) достављамо Вам измене и одговоре на постављено питање везано за припремање понуде за јавну набавку број 4057/2014, а која се односи на набавку “ Делови за сливне пумпе и пумпе техничке расхладе КСБ”

**Питање бр.1** : Обраћам Вам се са молбом за измену датума подношења и отварања понуда по налогу број НН 4057/2014. Обзиром да је наша фирма на колективном годишњем одмору од 21.07.2014 молимо Вас да нам омогућите да понуду доставимо у недељи пре 21.07. тј. уколико је могуће 17. Или 18.07.2014.

**Одговор на питање бр 1:** Сагласни смо са променом рока за доставу понуде, нови рок за доставу понуде је 18.07.2014. до 13:00 часова. Отварање понуде обавиће се истог дана у просторијама ПКА, ТЕНТ А Обреновац, Богољуба Урошевића Црног број 44 у 13:30 часова.

**Питање 2 :** Да ли су понудачи који су регисровани у Регистру понуђача Агенције за привредне регистре дужни да достављају доказе за испуњеност услова из члана 75. ЗЈН-а?

**Измена конкурсне документације и одговор на постављено питање бр 2:**

У делу 5. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗЈН-А И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА - ДОКАЗИ КОЈЕ ПОНУЂАЧИ НЕ МОРАЈУ ДА ДОСТАВЕ стоји:

Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.

У делу 5. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗЈН-А И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА - докази које понуђачи не морају да доставе наручилац додаје се следеће:

* Понуђачи који су регистровани у Регистру понуђача, који је почео са радом од 01.09.2013. године, а који води Агенција за привредне регистре, нису дужни да доставе доказе под бројем 1 до 4 (члан 75. став. 1. тачка 1 до 4 ЗЈН). Понуђачи (чланови заједничке понуде, подизвођачи) су дужни да у понуди јасно наведу, у слободној форми, да се налазе у Регистру понуђача.
* Понуђачи који су регистровани у регистру који води Агенција за привредне регистре не морају да доставе доказ под бројем 1. (извод из регистра Агенције за привредне регистре), јер је то доказ који је јавно доступан на интернет страници Агенције за привредне регистре.
* Овим путем Вас обавештавамо да се наведено појашњење сматра саставним делом конкурсне документације за предметну јавну набавку.

КОМИСИЈА ЗА ЈАВНУ НАБАВКУ 4057/2014

............................................

............................................

............................................